கேள்வி: அங்காசாபுரி - வானொலி பற்றி தகவல் சொல்.
பதில்: மலாயா வானொலி 1 சனவரி 1959 அன்று; கோலாலம்பூர், விக்டரி அவென்யூ சாலையில் ''(Victory Avenue)'' இருந்த பெடரல் அவுஸ் ''(Federal House)'' எனும் கூட்டரசு மாளிகையில் இருந்து அதன் முதல் வானொலி ஒலிபரப்பு மேற்கொண்டது. கூட்டரசு மாளிகைக்குச் செல்வதற்கு முன்னர், ரேடியோ மலாயாவின் கோலாலம்பூர் முதன்மைக் கட்டிடம் கோலாலம்பூர் ஜாவா தெருவில் (தற்போது ஜாலான் துன் பேராக்) ஓரியண்டல் கட்டிடத்தில் ''(Oriental Building)'' தற்காலிகமாக இயங்கியது. அதன் தற்காலிக ஒலிப்பதிவுக் கூடம் கோலாலம்பூர் யாங் சாலையில் (தற்போது: ''Pesiaran Raja Chulan'') இருந்த டாங் லிங் மருத்துவமனையில் ''(Tang Ling Hospital)'' இயங்கியது. இந்த டாங் லிங் மருத்துவமனை ஒலிப்பதிவுக் கூடத்தில் இருந்துதான், பிரித்தானியர் இருந்து மலேசிய விடுதலை நாள் பெற்றதை மலேசியப் பிரதமர் துங்கு அப்துல் ரகுமான், மலாயா அறிவித்தார்.
கேள்வி: அங்காசாபுரி - தொலைக்காட்சி பற்றி தகவல் சொல்.
பதில்: 1963 செப்டம்பர் மாதம் 16ஆம் தேதி மலேசியாவில் தொலைக்காட்சி அறிமுகம் ஆனதும் அதற்கு மலேசிய வானொலி தொலைக்காட்சி எனும் புதிய பெயர் கிடைத்தது 1963 டிசம்பர் 28 ஆம் தேதி தொலைக்காட்சி தொடங்கின. 28 டிசம்பர் 1963 அன்று, கோலாலம்பூர், அம்பாங் சாலை இருந்த டேவான் துங்கு அப்துல் ரகுமான் மண்டபத்தில் (தற்போது மலேசிய சுற்றுலா தகவல் மையம்; ''Malaysian Tourist Information Centre'') இருந்து தொலைக்காட்சி ஒளிபரப்புகள் தொடங்கப்பட்டன. 1968-ஆம் ஆண்டு இரண்டாவது ஒளிபரப்பு அலை அங்காசாபுரியில் இருந்து தனது சேவைகளைத் தொடங்கியது. 1972-ஆம் ஆண்டு கல்வி ஒளிபரப்பு தொடங்கப் பெற்றது.
கேள்வி: அங்காசாபுரி - அங்காசாபுரி (1968–தற்போது) பற்றி விளக்கவும்.
பதில்: மலேசியாவின் புதிய ஒலிபரப்பு மையத்திற்கு, "அங்காசாபுரி" என்று பெயரிடப்பட்டது, 1966-இல் கட்டுமானம் தொடங்கி பிப்ரவரி 1968-இல் நிறைவடைந்தது. அங்காசாபுரியை மலேசியப் பிரதமர் துங்கு அப்துல் ரகுமான் 17 பிப்ரவரி 1968 அன்று அதிகாரப்பூர்வமாகத் திறந்து வைத்தார். துங்கு அப்துல் ரகுமான் உரையாற்றும் போது, அப்போதைய நிலையில் மலேசிய நாட்டின் அனைத்து அரசாங்கக் கட்டிடங்களிலும் அங்காசாபுரி கட்டிடம் மட்டுமே மிக அழகான கட்டிடம் என்றும்; முதன்மை இடம் வகிக்கும் கட்டிடம் என்றும் புகழாரம் செய்தார்.
கேள்வி: அங்காசாபுரி - தொலைக்காட்சி வளாகம் பற்றி விளக்கவும்.
பதில்: அங்காசாபுரியில் இருந்து முதல் ஒலிபரப்பு 6 அக்டோபர் 1969 அன்று தொடங்கியது. அதே நாளில் அம்பாங் சாலை இருந்த ஒலிபரப்பு அறைகள் மலேசிய நாட்டுப்பண் பாடலுடன் தங்களின் இறுதி ஒலிபரப்புகளைச் செய்தன. விசுமா டெலிவிசன் ''(Wisma Televisyen)'' அல்லது விசுமா டிவி ''(Wisma TV)'' எனும் தொலைக்காட்சி வளாகம் 6 நவம்பர் 1969-இல் தொடக்கப்பட்டது.
கேள்வி: அங்காசாபுரி - செயற்கைக் கோள் வளாகம் பற்றி விளக்கவும்.
பதில்: அங்காசாபுரிக்கான செயற்கைக்கோள் வளாகம் ''(Earth-Satellite Complex)'' 17 டிசம்பர் 1988-இல் திறக்கப்பட்டது. அதன் விலை மதிப்பு ரிங்கிட் 3 ரிங்கிட் மில்லியன் ஆகும். 2012-ஆம் ஆண்டு அங்காசாபுரி வளாகத்தில் விசுமா பெரித்தா ஆர்டிஎம் எனும் செய்தி அறைகள் அடங்கிய வளாகம் உருவாக்கப்பட்டது. அந்த வளாகத்தை 6 சூன் 2012 அன்று அப்போதைய மலேசிய தகவல் தொடர்புதுறை அமைச்சர் டத்தோ ஸ்ரீ உத்தாமா டாக்டர் ராயிஸ் யாத்திம் திறந்து வைத்தார்.